钦定古今图书集成/历象汇编/庶征典/第095卷 > 《王风中谷有蓷三章》
## 钦定古今图书集成/历象汇编/庶征典/第095卷 > 《王风中谷有蓷三章》

〈朱注〉“凶年饥馑，室家相弃”，妇人览物起兴，而自述其悲叹之辞也。

中谷有蓷，暵其干矣。“有女仳离”，嘅其叹矣。嘅其叹矣！
遇人之艰难矣！〈兴也〉

中谷有蓷，暵其修矣。有女仳离，条其叹矣。条其叹矣，
遇人之不淑矣！

中谷有蓷，暵其湿矣。有女仳离，啜其泣矣。啜其泣矣，
何嗟及矣。